KORRALDUS

Nõva küla ….05.2023 nr 2-6.2/23-

**Projekteerimistingimuste andmine detailplaneeringu täpsustamiseks**

Lääne-Nigula Vallavalitsusele on esitatud projekteerimistingimuste taotlus Nõva külas asuval Harju-Risti – Riguldi – Võntküla kergtee T3 maaüksusel kehtiva detailplaneeringu täpsustamiseks krundijaotuse osas. Maaüksusel kehtib Nõva Vallavolikogu 27.09.2017 otsusega nr 33 kehtestatud Mõisa põllu detailplaneering.

Ehitusseadustiku § 27 lõike 1 punktist 1 lähtuvalt võib kohalik omavalitsus anda ehitusprojekti koostamiseks täiendavalt projekteerimistingimused, kui detailplaneeringu kehtestamisest on möödas üle viie aasta. Vastavalt ehitusseadustiku § 27 lõike 4 punktile 8 täpsustatakse projekteerimistingimustega asjakohasel juhul planeeringuala krundijaotust.

Ehitusprojekti koostamise aluseks on sellisel juhul maaüksusel kehtiv detailplaneering ja vallavalitsuse poolt antavad täpsustavad projekteerimistingimused. Projekteerimistingimuste andmine korraldatakse avatud menetlusena.

Mõisa põllu detailplaneering näeb ette Harju-Risti – Riguldi – Võntküla kergtee T3 katastriüksusele riigitee äärde bussitasku ja kergliiklustee ehituse. Kuna bussitasku ja kergliiklustee rajajad ja ehitusaeg on erinevad, siis on tekkinud vajadus katastriüksuse jagamiseks. Kehtiv detailplaneering seda ette ei näe. Krundijaotust saab täpsustada projekteerimis-tingimustega. Krundijaotuse täpsustamisega ei muutu planeeringualale antud ehitusõigus.

Maa-amet maaomaniku esindajana on andnud nõusoleku detailplaneeringu täpsustamiseks läbi projekteerimistingimuste 14.04.2023 e-kirjaga. Teiste asutuste kooskõlastuse või teiste isikute arvamuste küsimise vajadus puudub.

Võttes aluseks 24.04.2023. a esitatud projekteerimistingimuste taotluse (registreeritud ehitisregistris nr 2311002/03810) ning vastavalt ehitusseadustiku § 27-le, § 31-le ja § 33-le, haldusmenetluse seadusele, Lääne-Nigula valla üldplaneeringule, Mõisa põllu detailplaneeringule ja Lääne-Nigula Vallavolikogu 27.12.2017 määruse nr 11 „Planeerimisseaduse ja ehitusseadustiku rakendamine Lääne-Nigula vallas“ § 9 lõike 1 punktidele 1 ja 2 ning lõikele 2,

annab Nõva Osavallavalitsus

**k o r r a l d u s e:**

1.Anda projekteerimistingimused Nõva külas asuval Harju-Risti – Riguldi – Võntküla kergtee T3 katastriüksusel (kinnistusregistriosa nr 16143450; katastritunnus 44101:001:0570; pindala 6292 m2; sihtotstarve 100% transpordimaa) kehtiva detailplaneeringuga määratud krundijaotuse täpsustamiseks.

2. Ehitus- ja planeerimisnõunikul registreerida projekteerimistingimused riiklikus ehitisregistris.

3. Projekteerimistingimused kehtivad viie aasta jooksul korralduse vastuvõtmisest.

4. Korraldus jõustub teatavakstegemisest.

5. Käesolevat korraldust on õigus vaidlustada 30 päeva jooksul arvates päevast, millal vaiet esitama õigustatud isik sai korraldusest teada või oleks pidanud teada saama, esitades Nõva Osavallavalitsuse kaudu vaide Lääne-Nigula Vallavalitsusele haldusmenetluse seadusega vaidemenetlusele kehtestatud korras. Käesoleva korralduse peale võib kaebeõigusega isik esitada kaebuse Tallinna Halduskohtule **halduskohtumenetluse seadustiku § 46 sätestatud tähtaegadel ja halduskohtumenetluse seadustikus sätestatud korras.**

*/allkirjastatud digitaalselt/*

Aivi Heinleht

osavallavanem